Marie-Luce Romanens

Marie-Luce Romanens (født 19. januar 1973) er en tidligere sveitsisk orienteringsløper. Hun er verdensmester i orientering.

Karriere 
Marie-Luce Romanens var med å prege internasjonal orienteringssport i en årrekke. Hun debuterte i verdensmesterskapet i orientering allerede som 20-åring da hun i West Point i USA løp inn til 19.-plass på kortdistanse og 37.-plass på langdistanse. To år senere, i tyske Detmold gjorde Romanens sitt livs beste mesterskap. Hun tok gull på kortdistansen foran sølvmedaljevinner Yvette Hague og de to svenske jentene Marlena Jansson og Anna Bogren som delte bronsemedaljen. Sveitseren tok også en sterk 8.-plass på klassisk distanse og var med på det sveitsiske laget som ble nummer fire på stafett. I Grimstad i 1997 tok Romanens bronsemedalje både på kortdistanse og stafett, mens hun ble nummer ni på klassisk distanse. I 2001 ble hun nummer seks på sprinten i finske Tammerfors. Marie-Luce Romanens avsluttet karrieren etter verdensmesterskapet på hjemmebane i Rapperswil-Jona. Hun fikk med seg sølvmedalje fra sprinten etter å ha blitt beseiret av sin lagvenninne Simone Niggli-Luder. Hun ble diskvalifisert på den klassiske distansen i sitt siste VM-løp.

Referanser

Eksterne lenker 
 

Sveitsiske orienteringsløpere
Verdensmestere i orientering